
Reynaldo M. Kock miho conoci como Ronny Kock a nace na 
Aruba, dia 27 di juli 1944. E ta nieto di Antonio van den Linden y e 
yiu di mas chikito di e ocho yiunan di Placido Kock y Barbara van 
der Linden. Ronny ta crioyamente bisa un Savanetero, cu a lanta y 
biba den e bario di Savaneta. For di su matrimonio cu Rulfia 
Werleman , a nace dos yiu muhe. Marlina Georgina Kock y Sharlene 
Izaira Kock. Ronny su welo Antonio tabatin su propio banda 
musical di primo cu rumannan y asina di chikito Ronny a cuminsa 
ricibi influencia musical. Den e mundo di musica tambe Ronny ta 
conoci como El Ruiseñor de Savaneta. 



Segun Ronny E bida Artistico tin su Bunitesa 


E bida artistico e tin hopi manera y e tin su bunitesa e tin un rato tambe cu tin un temponan 
poco dificil, mester tin hopi comprencion di tur banda pasobra laga nos bisa tin ora bo famia ta 
rekeri atencion. Anto abo ta sali ta dedica na bo tarea anto e ora e tin polarisacion anto e parti 
ney. Pero si bo mantenebo bon bo por keda puro den felicidad. 


E Bida Artistico a cumisa cu Steelband 


Tur cos a cuminsa ora cu e 
grupo The Invadors di 
Trinidad a bin Aruba pa toca. 
Nan a toca den diferente club 
rond di nos isla tambe na 
teatro Real na Sanicolas na 
aña 1954. Ora di bay bek 
Trinidad, nan a laga nan 
barinan na unda awendia ta 
Camaval Village. 
Sushu-Baby tabata traha na 
Lago, anto hunto cu Naldo 
Brown nan a tuma e barinan 
over, nan a busca mas tocado 
y hunto a traha for di e 
patronchi di e barinan 
existente mas bari. Asina 
‘steelpan’ a cuminsa na 
Sanicolas y bira conoci rond 
di nos isla. Mas y mas hoben 


kier a siña toca ‘panchi’, e 
nomber crioyo cu el a haya. 
Un boca tabata bisa otro, te cu 
a yega na Paul Connor y 
Edgar Connor cu no ta 
nomber nan desconoci den e 
mundo di steelpan. Sanicolas 
tabata hopi conoci pa su 
steelband. Ora ta papia di 
steelband di e añanan ey, nos 
ta papia di un gmpo cu mas di 
50 tocado. Den añanan 50 
Club La Fama a cuminsa cu 
un gmpo di steelband bou 
direccion di Dennis Jones. E 
zonido di e panchinan a atrae 
Ronny y mientras e muchanan 
tabata den un break, el a bay 
toca riba un bari. Dennis 


Jones a tuma nota di esaki y a 
pidie pa drenta den e gmpo. 
Den transcurso di tempo el a 
sigui desaroya su mes te yega 
na dirigi e gmpo y traha bari. 
Ronny a yuda diferent districto 
of bario cu nan gmpo di 
steelband, di Savaneta te Tanki 
Flip. E1 a duna su aporte na 
tur bario y organisacion pa nan 
por tin nan mesun gmpo di 
steelband.Tempo cu 
Caribbean Hotel a habri su 
portanan, Trio los 
Conquistadores y Ronny 
tabata e promenan pa toca den 
e hotel. 

Desaroyo Musical riba Steelpan 


Segun Ronny E a 
duna su aporte 
na tur bario y 
organisacion pa 
nan por tin nan 
mesun grupo di 
steelband. 


Na momento cu nan a descubri aardgas na Hulanda, Ronny a bay traha na 
Hulanda y a laga tur e barinan pa Rafael “Raffy” Camacho. Na Hulanda 
tabata un poco mas dificil pa mantene e grupo hunto, como cu tur hende ta 
biba leu di otro. Cu hopi esfuerso, Ronny a logra , door di su trabou na 
Bronswerk, yega na barinan nobo y asina haci hopi presentacion. Na final 
di aña 1967 Ronny a bolbe su isla y na su yegada e rumannan Lee a 
acerc’e pa toca pa nan den paradanan di Camaval. Asina Ronny a cuminsa 
busca tur e miembronan di antes pa forma e gmpo Jumping Jewels. Cu e 
gmpo aki nan tabata toca na casi tur hotel local. Tambe e portanan a 
cuminsa habri pa bay toca den exterior. Jumping Jewels tabatin hopi 
integrante, mayoria ta musiconan hopi renombra riba nos isla. E gmpo 
tabatin un repertorio hopi varia, di folklore te na musica clasico. No 
tabatin un fiesta cu nan no a keda sin presenta y nan a biaha masha hopi 
mes den vecindario. Na aña 1972 Ronny a retira for di e mundo di 
steelband y a cuminsa enfoca riba guitara, maske te cu 1975 ainda e tabata 
yuda algun gmpo. 



Segun Ronny mas 
y mas hoben 
kier a siña toca 
‘panchi’, e nomber 
crioyo cu el a haya 


Desaroyo Musical riba su Guitara 


Na cas di su welo Antonio, den e kamber di mas pazuid, tabatin diferente instrumento colga. 
Ronny semper a gusta bay cas di su welo pasa wak cada instmmento. E ta corda cu cada 
instrumento tabata mara den un ‘saco di man’ maron, cu nos tabata conoce antes. E tabata 
encanta pa scucha y admira e banda di su welo toca. Ronny su tata tabata toca guitara y asina cu 
apenas 4 aña ya Ronny tambe a cuminsa toca guitara. Remarcabel ta cu Ronny ta toca e guitara 
cu man robes. Na scol nan no por a siña Ronny cambia su manera 

E parti Internacional 


di toca. Ronny nunca a cambia e 
posicion di e cuerdenan. Mas 
bien el a keda toca e guitara net 
pa robes. Ronny ta comparti cu e 
teoria pa toca el a bin siña, hopi 
mas despues cu e tabata por a 
toca caba, for di un serie di buki 
di Guillermo Gomez. Ronny a 
siña su mes. E buki tabata siña 
bo akkoord, scala, bara y tur cos 
cu tin di haber cu un guitara. 


Na aña 1946 Ronny cu algun 
colega musico a lanta e scol DO 
RE MIFA SO LA TI DO y 
asina a duna varios hende les di 
musica. Ronny a toca na 
diferente hotel, tanto den banda, 
como trio y solista. 

Cu su guitara Ronny a pasa un 
sin fin di aventura, pero e bunita 
ta cu su guitara e por a sigui haci 
musica te dia di awe. 


Segun Ronny cu su 
guitara a pasa un 
sin iin di aventura 


Via oficina di turismo Ronny a logra di representa su isla na diferente pais Latino 
Americano. Ronny a toca na Venezuela ( Caracas - Pto Fijo-Valencia), tambe na 
Brazil y Colombia. Ronny ta conta cu e tabatin un contract cu Aruba Concord 
Hotel y esaki tambe a habri porta pa e por a toca na Concord Hotel di Isla de 
Margarita. Door di biahenan asina, Ronny por a comparti podium cu hopi artista 
intemacional conoci. Grabacion di tur disco a tuma luga na Colombia, ya cu antes 
no tabatin studio di grabacion na Aruba. Despues di tempo Rufo y Antonio Lacle 
a bin cu studio di grabacion. 

E parti Religion 

Ronny ta un persona hopi religioso. Tres biaha el a bay peregrinacion na Lourdes, 
Sto Domingo y Mexico. Aki na Aruba e ta toca den diferente parokia y koor di 
misa. Segun Ronny, su don ta bin di Dios. E ta comparti cu el a cay varios biaha 
na caminda, pero cada bes el a logra lanta bek y sigui cana riba e bon caminda. Ta 
riba e bon caminda bo mester ta, pa duna un bon ehempel y pa bo por ricibi e don 
di mas bunita cu ta arte. Musica ta sali for di bo alma, bo mester cultiv’e. 


Romy su Inspiracion | 

Boluntad 

Tin hopi artista cu a inspira 

Ronny, cuminsando di su welo pa 
su tata te na Padu Lampe. Ronny 
ta conta cu e la yega di toca cu 
Padu na Tele Aruba tempo cu 
ainda television tawata den preto 
cu blanco. 

Ronny tin un luga special den su curason pa 
trabou caritativo. Semper e ta para cla pa 
yuda. Tur yudansa cu Ronny a brinda na e 
gruponan di steelband tabata trabou 
voluntario. Tambe Ronny a compone varios 
cancion pa Voz y Landia. E1 a toca den 
diferente koor di misa, guia diferente grupo y 
cantantenan local 

sin laga afo su trayectorio largo como un di pioneronan di ‘steelpan’. Un artista 
cu un curason grandi pa yuda su comunidad. Loke mas el a bin ta aprecia di e 
mundo musical aki, ta cu el a siña conoce hopi hende y pa medio di su musica 
haci hende feliz. Actualmente Ronny ta toca den Trio Oro. 

Sugerencia pa future generacion 


Ronny ta termina su entrevista cu lo siguiente. 

Nan ta bisa na Spaño: ‘Cultura se hace la patria.’ 

“No laga loke bo tin para un banda, e ta un don cu bo a haya, sigui desaroy’e y si 
ta posibel pasa algo over pa e hubentud”. 

